钦定古今图书集成/明伦汇编/氏族典/第308卷 > 《凌迪知万姓统谱》 > 皇初平
## 钦定古今图书集成/明伦汇编/氏族典/第308卷 > 《凌迪知万姓统谱》 > 皇初平

按《万姓统谱》：初平年十五，家使牧羊，有道士见其良
谨，便引至金华山石室中，四十馀年，忽然不复念家。
其兄初起行索初平，历年不见。后有道士乃问之，道
士曰：“金华山有牧羊儿，姓皇，字初平。”兄乃随道士，与
初平相见，语毕，问羊何在？曰：“在山东。兄往视，但见白
石，不见羊。初平曰：‘羊在耳，兄自不见’。”初平乃往叱羊，
羊起，于是白石皆起，成羊数万头。